LIETUVOS RESPUBLIKOS VYRIAUSYBĖS KANCELIARIJOS

TEISĖS DEPARTAMENTAS

IŠVADA

DĖL lietuvos respublikos vyriausybės nutarimo „DĖL KOMPENSACINIO ATLYGINIMO UŽ KŪRINIŲ ATGAMINIMĄ ASMENINIAIS TIKSLAIS REPROGRAFIJOS BŪDU SURINKIMO, PASKIRSTYMO, MOKĖJIMO IR GRĄŽINIMO TVARKOS APRAŠO PATVIRTINIMO“ Projekto

(TAP NR.: tap-16-1678(2), tais nr.: 16-5925(4))

(toliau – nutarimo projektas)

Nr.

Vilnius

Įvertinę po 2016 m. spalio 31 d. ministerijų atstovų (viceministrų, ministerijų kanclerių) pasitarimo patikslinto nutarimo projekto atitiktį įstatymams, Vyriausybės nutarimams bei teisės technikos reikalavimams, teikiame šias pastabas ir pasiūlymus:

Kompensacinio atlyginimo už kūrinių atgaminimą asmeniniais tikslais reprografijos būdu surinkimo, paskirstymo, mokėjimo ir grąžinimo tvarkos aprašo (toliau – Aprašas) 9 p. po žodžių „gavęs iš kolektyvinio administravimo“ vietoj žodžio „asociacijos“ įrašyti žodį „organizacijos“.

Aprašo 28 p. vietoj asmenų, galinčių susigrąžinti sumokėtą kompensacinį atlyginimą, išvardijimo siūlome daryti nuorodą į Autorių teisių ir gretutinių teisių įstatymo 201 str. 6 d., tokiu būdu Apraše atsisakant perteklinių ir įstatymą dubliuojančių nuostatų.

Aprašo 32 p. siūlome atsisakyti kaip perteklinio, kadangi Autorių teisių ir gretutinių teisių įstatymo 201 str. 6 d. nustato baigtinį sąrašą atvejų, kada už reprografijos įrenginius sumokėtas kompensacinis atlyginimas gali būti grąžinamas. Iš to seka, kad visais kitais atvejais kolektyvinio administravimo organizacija privalo atsisakyti grąžinti kompensacinį atlyginimą.

Aprašo 2 priedas tikslintinas atsižvelgiant į tai, kad kompensacinis atlyginimas mokamas už pirmą kartą parduotus reprografijos įrenginius, o ne už tai, kad asmuo pirmą kartą parduoda reprografijos įrenginius (žr. Autorių teisių ir gretutinių teisių įstatymo 201 str. 4 d., Aprašo III skyrių).

Teisės departamento direktorius	Rimvydas Pilibaitis

I.Peciukonienė tel. 870661807, el.pašas: ieva.peciukoniene@lrv.lt

J.Žilinskienė tel. 870663979, el.paštas: jurgita.zilinskiene@lrv.lt